Document ID: 32009R0448

KOMISIJAS REGULA (EK) Nr. 448/2009
(2009. gada 28. maijs),
ar ko nosaka piešķiramā daudzuma ierobežojuma koeficientu, kas piemērojams, izdodot eksporta licences, ar ko noraida eksporta licenču pieteikumus un pārtrauc ārpuskvotas cukura eksporta licenču pieteikumu pieņemšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 7.e pantu saistībā ar 9. panta 1. punktu,
tā kā:
(1)
Saskaņā ar Regulas (EK) Nr. 1234/2007 61. panta pirmās daļas d) punktu tirdzniecības gadā saražoto cukura daudzumu, kas pārsniedz minētās regulas 56. pantā paredzēto kvotu, var eksportēt tikai tad, ja ir ievērots Komisijas noteiktais kvantitatīvais ierobežojums.
(2)
Minētie ierobežojumi ir noteikti Komisijas 2009. gada 2. aprīļa Regulā (EK) Nr. 274/2009, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2009./2010. tirdzniecības gada beigām (3). Šo regulu sāks piemērot tikai no 2009. gada 1. oktobra, tādējādi tikai no šā datuma būs pieejami kvantitatīvie ierobežojumi ārpuskvotas cukura un izoglikozes eksportam, kuri piemērojami līdz 2009./2010. tirdzniecības gada beigām.
(3)
Tāpēc 2009./2010. tirdzniecības gadā tiem daudzumiem, uz kuriem attiecas no 2009. gada 18. maija līdz 2009. gada 22. maijam iesniegtie pieteikumi, piešķiramā daudzuma ierobežojuma koeficients jānosaka 0 % apmērā un jāpārtrauc cukura eksporta licenču pieteikumu pieņemšana. Attiecībā uz 2009./2010. tirdzniecības gadu ir attiecīgi jānoraida visi cukura eksporta licenču pieteikumi, kas iesniegti 2009. gada 25., 26., 27., 28. un 29. maijā,
IR PIEŅĒMUSI ŠO REGULU.
1. pants
1. Attiecībā uz 2009./2010. tirdzniecības gadu eksporta licences par ārpuskvotas cukuru, par ko pieteikumi iesniegti laikā no 2009. gada 18. maija līdz 2009. gada 22. maijam, izdod par pieteikumos norādītajiem daudzumiem, kas pareizināti ar piešķiramā daudzuma ierobežojuma koeficientu 0 %.
2. Ārpuskvotas cukura eksporta licenču pieteikumi, kuri attiecībā uz 2009./2010. tirdzniecības gadu iesniegti 2009. gada 25., 26., 27., 28. un 29. maijā, ir jānoraida.
3. No 2009. gada 1. jūnija līdz 2009. gada 30. septembrim pārtrauc ārpuskvotas cukura eksporta licenču pieteikumu pieņemšanu attiecībā uz 2009./2010. tirdzniecības gadu.
2. pants
Šī regulas stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 28. maijā

Labels: 7
3
19
6